钦定古今图书集成/明伦汇编/氏族典/第038卷 > 《廖用贤尚友录》 > 江秉之
## 钦定古今图书集成/明伦汇编/氏族典/第038卷 > 《廖用贤尚友录》 > 江秉之

按《宋书江秉之传》，“秉之字元叔，济阳考城人。祖逌，父
纂，秉之少孤。初为刘穆之丹阳前军府参军。高祖督
徐州，转主簿，仍为世子中军参军。宋受禅，随例为员
外散骑侍郎，补太子詹事丞。少帝即位，入为尚书都
官郎，出为永世乌程令，以善政著名东土。征建康令。
为治严察，京邑肃然。殷景仁为领军，请为司马，复出”
为山阴令，迁补新安太守，元嘉十二年，转任临海，并
以简约见称。十七年卒，时年六十。